পুজোর প্রসাদে বিষক্রিয়া! অসুস্থ ৪০ জন

নামখানা: রাধাষ্টমীর (Radha astami) পুজোর প্রসাদ খেয়ে অসুস্থ ৪০ জন গ্রামবাসী। অসুস্থদের মধ্যে শিশুরাও রয়েছে বলে খবর পাওয়া গিয়েছে। এই মর্মান্তিক ঘটনা দক্ষিণ ২৪ পরগনার নামখানার (Namkhana)।

সূত্রের খবর, স্থানীয় একজনের বাড়িতে নামখানা এলাকার বাসিন্দারা রাধাষ্টমীর পুজোর প্রসাদ খেতে গিয়েছিলেন। প্রসাদ খেয়ে মঙ্গলবার সকাল থেকে অনেকেই অসুস্থ হয়ে পড়েন। তাঁদের কাকদ্বীপ সুপার স্পেশালিটি হাসপাতাল ও দ্বারিকনগর হাসপাতালে নিয়ে যাওয়া হয়। বর্তমানে সকলের শারীরিক অবস্থা স্থিতিশীল। তবে এখনও অনেকে কাকদ্বীপ হাসপাতালে চিকিৎসাধীন রয়েছেন।

আরও পড়ুন: বাঁকুড়ায় বাড়ছে ভোট উত্তাপ, ঢাক বাজিয়ে বিজেপিকে বিসর্জনের হুঙ্কার অরূপের

এক এক করে রাত পর্যন্ত গ্রামের প্রায় ৪০ জন অসুস্থ হয়ে পড়েছেন। প্রশাসন ও স্বাস্থ্যদপ্তর তৎপরতার সঙ্গে অসুস্থদের চিকিৎসার বন্দোবস্ত করে। পুরো বিষয়টির উপর নজর রাখছে স্থানীয় প্রশাসন। প্রয়োজনে অসুস্থদের অন্যত্র স্থানান্তরের ব্যবস্থা রাখা হচ্ছে।